Ebba Haslund

Ebba Margareta Haslund Halvorsen (født 12. august 1917 i Seattle i USA, død 10. juli 2009 i Oslo i Norge) var en norsk forfatter og dramatiker. 


== Bakgrunn ==
Haslund var utdannet cand.philol. og hadde magistergraden i litteratur fra Universitetet i Oslo. Hun hadde studieopphold der hun studerte språk og litteratur i både England, Tyskland og Frankrike i årene før andre verdenskrig, senere studerte hun dansk teater i Danmark, og drama og kultur i USA fra 1963. Hun debuterte i 1945 med novellesamlingen Også vi. Utover sitt forfatterskap er hun også kjent som litteraturkritiker i Aftenposten, radiokåsør på NRK og skribent i Klassekampen.
Hun var styremedlem i Norske Dramatikeres Forbund, styremedlem i Norsk PEN, formann i Ungdomslitteraturens forfatterlag 1965–71 og formann i Den norske Forfatterforening fra 1971 til 1975. Hun engasjerte seg dessuten for det norske riksmålet. Fra 1966 til 1967 var hun redaktør av Riksmålsforbundets tidsskrift Ordet. Haslund betegnet seg som verdikonservativ og var vararepresentant for Høyre på Stortinget i to perioder; for Oslo fra 1958 til 1961 og for Akershus fra 1961 til 1965, der hun stilte for statsminister John Lyng en fireukersperiode høsten 1963. I Dagbladet Magasinet 21. mai 2007 oppga hun imidlertid å stemme Venstre.Haslund ble tidlig kjent for sitt kvinnepolitiske engasjement, og hun deltok i skrift og tale aktivt i samfunnsdebatten. Hun markerte seg gjerne som en skarp samfunnskritiker, men hennes engasjement skjedde alltid med utgangspunkt i en liberal kristen-humanistisk virkelighetsforståelse. I tillegg til kvinnesaken var Haslund også engasjert i fredssaken, både som atomvåpenmotstander, men i senere år også som kritiker av krigføringen i Irak, og spesielt Norges deltagelse i denne. Hun var i tillegg svært aktiv i kampen for å få gjenopptatt den såkalte Torgersen-saken.Ebba Haslund skrev mer enn førti hørespill for NRK Radioteatret. De siste årene av sitt liv var hun den norske levende forfatter med tidligst debut – i 1945.


== Bibliografi ==
Også vi – noveller (1945)
Siste halvår – noveller (1946)
Det hendte ingen ting – roman (1948)
Middag hos Molla – roman (1951)
Frøken Askeladd – barnebok (1953)
Krise i august – roman (1954)
Drømmen om Nadja – roman (1956)
Tøff kar, Petter – barnebok (1958)
Barskinger på Brånåsen – barnebok (1960)
Hvor går du, Vanda? – roman (1960)
Han har hjulpet til med sausen – roman (1961) (som Roy Herre)
Miss Eriksen oppdager Amerika – barnebok (1964)
Det trange hjerte – roman (1965)
Syndebukkens krets – roman (1968)
Aldri en grå hverdag – Sakprosa (om Wenche Foss) (1970)
Midlertidig stoppested – hørespill (1972)
Bare et lite sammenbrudd – roman (1975)
Hver i sin verden – noveller (1976)
Født til klovn – essays (1977)
Opprør i nr. 7 – barnebok (1977)
Behag og bedrag – roman (1978)
Kvinner, fins de? – essays (1980)
Mor streiker – barnebok (1981)
Åfferdea? eller Jenta som var så fæl til å spørre – skuespill for barn (1981)
Skritt i mørke – roman (1982)
Elskede lille konen min – skuespill (1983)
Hønesvar til hanefar – essays (1983)
Døgnfluens lengsel – roman (1984)
Spurv i hanedans – kåserier (1985)
Som plommen i egget – erindringer (1987)
Men Benny da.. – barnebok (1988)
Med vingehest i manesjen – erindringer – (1989)
Fra mitt Stromboli – noveller (1991)
Ikke naken, ikke kledd – roman (1992)
I mangel av sverd – roman (1995)
Det piper fra hornet på veggen – epistler (1998)
Sekskanten – roman (2007)
Ild fra Asker – et portrett av Berit Ås (2008)
Ingen frøkensport. Erfaringer – erindringer (2009)


== Hørespill ==
Himmelsk dilemma (produsert 1952, reprise 1953)
Som du vil ha meg (produsert 1953, reprise 1954 og 1960)
Når far blir mor (produsert 1953, reprise 1954)
Kjære Nils (for barn) (1956) (ikke bevart)
Dama med støvsugeren (produsert 1957, reprise 1963)
Petter Julebukk (for barn) (produsert 1957, reprise 1961, 1967 og 1973)
Peter barnevakt (for barn) (produsert 1957, reprise 1963)
Petter og Pelle (for barn) (produsert 1958)
Møte med muse (produsert 1959)
Drømmen om Nadia (produsert 1959, reprise 1960)
Stofferns romskip (for barn) (produsert 1962)
Barskinger på Brånåsen (for barn) (fire deler) (produsert 1962, reprise 1971)
Julius Cæsar Umulius (for barn) (produsert 1969)
Midlertidig stoppested (produsert 1971)
En brud blir til (for ungdom) (produsert 1975)
Mor streiker (for ungdom) (to deler) (produsert 1980)
Skritt i mørke (i serien Syv dødssynder) (produsert 1981, reprise 1982)
Kvinne er kvinne best (produsert 1983)
Trojanske hester (produsert 1985, reprise 1986)
Men at det skulle hende her (syv deler) (produsert 1990, reprise 1990)


== Priser ==
Sarpsborgprisen 1960
Kultur- og kirkedepartementets pris for barne- og ungdomslitteratur 1960, for Barskinger på Brånåsen
Kelvin Lindemanns legat (dansk) 1962
John Osbourne Fellowship (amerikansk) 1963
Bokhandlerprisen 1966, for Det trange hjerte
Riksmålsforbundets litteraturpris 1968, for Syndebukkens krets
Æresmedlem av Den norske Forfatterforening 1975
Camasicora-prisen (Tverrlitterært Kvinneforum) 1989
Æresmedlem av Norsk Kvinnesaksforening 1995
Ossietzkyprisen 2006
Fritt Ords honnør 2007


== Referanser ==


== Eksterne lenker ==
(en) Ebba Haslund – kategori av bilder, video eller lyd på Commons 
(no) Ebba Haslund hos Stortinget 
(no) Ebba Haslund hos Norsk senter for forskningsdata 
Digitaliserte bøker av Ebba Haslund i Nasjonalbiblioteket.